
CONTRACT DE COMODAT
Între:

UNITATEA ADMINISTRATIV-TERITORIALĂ Județul Vrancea, cu sediul în municipiul Focșani, strada Cuza Vodă, nr.56, județul Vrancea, cod poștal 620034, telefon 0237616800, e-mail: contact@cjvrancea.ro, cu cod unic de înregistrare 4350394, reprezentată legal prin domnul Nicușor HALICI, având funcția de Președinte, în calitate de comodant,
și
SERVICIUL DE AMBULANȚĂ JUDEȚEAN VRANCEA, instituție publică din rețeaua Ministerului Sănătății, cu sediul în municipiul Focșani, județul Vrancea, str. Cuza Vodă nr. 50-52, cod poștal 620034, telefon 0237 238 838, e-mail: contact@ambulantavrancea.ro, reprezentat de domnul Manager Dr. Laurențiu Albiș, în calitate de comodatar, părțile convin încheierea prezentului contract, în următoarele condiții:

ART. 1. OBIECTUL CONTRACTULUI
Obiectul prezentului contract îl constituie darea în folosință gratuită către și în beneficiul Comodatarului, Serviciul de Ambulanță Județean Vrancea, a suprafeței de 500 mp teren, situată în T19 P619, C.F. nr. 61736 Dumbrăveni, aflată în domeniul public al Județului Vrancea, identificată potrivit anexei nr. 1 la Hotărârea Consiliului Județean Vrancea nr. ______/2026, în vederea utilizării acesteia pentru Substația Dumbrăveni a Serviciului de Ambulanță Județean Vrancea.
Imobilul teren va fi utilizat de beneficiar pentru desfășurarea de activități medicale de urgență pe întreaga perioadă în care se prestează servicii medicale, dar nu mai mult de 20 de ani, începând cu data semnării prezentului contract de către ambele părți. 

ART. 2. DURATA CONTRACTULUI 
Contractul se încheie pe întreaga perioadă în care se prestează servicii medicale, dar nu mai mult de 20 de ani de la data predării.
Predarea primirea suprafeței de teren se va face în termen de 30 de zile de la data comunicării Hotărârii nr. ………/2026 a Consiliului Județean Vrancea privind transmiterea în folosință gratuită către Serviciul de Ambulanță Județean Vrancea, pentru Substația Dumbrăveni a suprafeței de 500 mp teren.

 ART. 3. DREPTURILE COMODATARULUI
Pe perioada comodatului,  comodatarul are drept de folosință gratuită asupra imobilului teren menționat în anexa nr.1 la Hotărârea Consiliului Județean Vrancea nr. ………/2026, în vederea amplasarii containerului modular pe platforma betonata. 

ART. 4. OBLIGAȚIILE COMODATARULUI
(1) Comodatarul se obligă ca în momentul preluării terenului mai sus menționat să îl folosească potrivit destinației în vederea căreia a fost acordată folosința gratuită, cu toată diligența unui bun proprietar, în conformitate cu obiectul său de activitate, scop în care se obligă:
 -    să folosească terenul  numai potrivit destinaţiei determinate prin acordul părţilor, să nu modifie bunul, în parte ori în integralitatea lui și să nu schimbe destinația acestuia;
· orice modificare, investiție, modernizare sau îmbunătățire asupra terenului se vor face din veniturile comodatarului, iar investițiile rezultate rămân în proprietatea județului Vrancea;
· să nu producă distrugeri, degradări sau dezmembrări imobilului;
· să despăgubească proprietarul de eventualele daune produse imobilului din folosința sa;
·  dacă pentru daunele produse terenului,  nu pot fi identificate persoanele fizice sau juridice vinovate, comodatarul este direct răspunzător;
· să nu înstrăineze, să nu subînchirieze și să nu dea în folosință altor persoane  bunul pe toată durata contractului, fără aprobarea prealabilă a comodantului și cu respectarea dispozițiilor în vigoare;
· să suporte orice cheltuieli de întreținere a bunului, potrivit destinației sale;
· să prezinte anual, Consiliului Județean Vrancea, rapoarte privind activitatea de utilitate publică desfăşurată, gradul de implementare la nivelul colectivităţii, precum şi prognoze şi strategii pentru perioada următoare;
· să permită accesul pentru efectuarea controlului asupra bunurilor;
· la încetarea folosinţei gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, şi liber de orice sarcini, pe bază de protocol de predare-primire.
(2) Alte obligații:
Folosinţa dobândită în baza prezentului contract nu poate fi transmisă, nici oneros şi nici cu titlu gratuit, unei alte persoane.
Titularul dreptului de folosinţă gratuită are obligaţia de a informa Consiliul Județean Vrancea cu privire la orice tulburare adusă dreptului de proprietate publică, precum şi la existenţa unor cauze sau iminenţa producerii unor evenimente de natură să conducă la imposibilitatea exploatării bunului.

    ART. 5. OBLIGAȚIILE COMODANTULUI
(1) Comodantul se obligă să ofere spre folosință comodatarului spațiul menționat, în condițiile stabilite prin contract și să nu tulbure posesia acestuia, pe durata derulării prezentului contract.
(2) Comodantul își rezervă dreptul de a vizita spațiul periodic cel puțin o dată la 3 luni, cu înștiințarea prealabilă a comodatarului cu 24 de ore înainte,  pentru a verifica modul în care sunt respectate condiţiile de folosinţă stabilite prin actul de dare în folosinţă gratuită şi prin lege.
(3) Comodantul are obligația să solicite încetarea folosinţei gratuite şi restituirea bunului, atunci când interesul public legitim o impune.

ART. 6. ÎNCETAREA CONTRACTULUI
Contractul încetează în următoarele cazuri: 
· prin acordul ambelor părţi;
· prin denunțare unilaterală cu un preaviz de 30 zile calendaristice;
· alte situații prevăzute de legislația în vigoare.

   ART. 7. AMENDAMENTE
Părțile au dreptul, pe durata îndeplinirii contractului, de a conveni la modificarea clauzelor prin acte adiționale semnate de reprezentanții legali ai acestora.

   ART. 8. RĂSPUNDEREA ȘI SANCȚIUNILE
(1) Comodatarul răspunde pentru prejudiciile produse bunului aflat în proprietatea publică a Județului Vrancea, ca urmare a nerespectării obligațiilor stabilite prin hotărârea privind darea în folosință gratuită, prin prezentul contract sau prin lege.
(2) Repararea prejudiciului se face integral, în condițiile legii, și poate include, după caz, costurile de remediere și de readucere a terenului la starea corespunzătoare, precum și costurile suplimentare, în măsura în care acestea sunt determinate în mod direct, dovedit și imputabil faptei Comodatarului.
(3) În cazul constatării unei neconformități, Comodantul va solicita remedierea acesteia într-un termen stabilit în raport cu natura și gravitatea situației. 
(4) Neîndeplinirea măsurilor de remediere, încălcarea repetată sau gravă a obligațiilor asumate ori existența unui interes public legitim poate determina inițierea demersurilor pentru revocarea sau încetarea dreptului de folosință gratuită și restituirea bunului, prin actul autorității competente și în condițiile legii.

(5) Încălcarea obligațiilor prevăzute la art. 350 alin. (2) din O.U.G. nr. 57/2019 constituie contravenție și se sancționează conform legii.
(6) Aplicarea sancțiunilor contravenționale nu înlătură răspunderea civilă pentru prejudiciile cauzate și nici, după caz, răspunderea penală, dacă sunt întrunite condițiile prevăzute de lege.

   ART. 9. NOTIFICĂRILE ÎNTRE PĂRȚI
Orice notificare adresată de una dintre acestea celeilalte este valabil îndeplinită dacă va fi transmisă în scris, prin e-mail, fax, scrisoare recomandată cu confirmare de primire la adresa prevăzută în partea introductivă a prezentului contract.
Orice modificare a adresei de corespondență a oricăreia dintre părţi va fi comunicată celeilalte părţi în termen de o zi de la data modificări.
   ART. 10. FORŢA MAJORĂ
Forţa majoră, ca eveniment extern, imprevizibil, absolut invincibil şi inevitabil, este constatată de o autoritate competentă. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.
Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

    ART.11. LITIGII
Prezentul contract este întemeiat pe buna-credință și acordul de voință al părților, care vor încerca să soluționeze pe calea negocierii dificultățile de punere în aplicare a prezentului contract. 
Cele două părți se angajează să se informeze reciproc în legătură cu derularea contractului și să se înștiințeze reciproc de apariția unor probleme ce pot apărea în decursul executării contractului, pentru a se pune de acord în timp util în vederea găsirii unei soluții corespunzătoare. 
Nerespectarea obligațiilor contractuale de către una dintre părți va atrage răspunderea civilă sau contravențională, dacă nu sunt săvârşite în astfel de condiţii încât să fie considerate, potrivit legii penale, infracţiuni, în conformitate cu prevederile Codului Civil și ale OUG nr.57/2019 privind Codul administrativ, cu modificările și completările ulterioare, și se pot adresa instanțelor judecătorești competente.





    ART.12. CLAUZE SPECIALE ȘI FINALE
Predarea-primirea a terenului  care face obiectul prezentului contract se face pe bază de proces-verbal de predare-primire. 
Încheiat astăzi, ........................., în două exemplare originale. 

   COMODANT,	                    		                              COMODATAR,
 JUDEȚUL VRANCEA                                               SERVICIUL DE AMBULANȚĂ                        CONSILIUL JUDEȚEAN                                              JUDEȚEAN VRANCEA
        VRANCEA                           				                Manager 
                                                                                                 Dr. Laurențiu Albiș
       PREȘEDINTE					  		          
   Nicușor HALICI					                          




SERVICIUL JURIDIC
SERVICIUL FINANCIAR CONTABIL
SERVICIUL ADMINISTRARE PATRIMONIU




Preşedintele
Consiliului Judeţean Vrancea
Nicușor HALICI

                                                                                                        


                                                                                                       Contrasemnează,
                                                                                        Secretar general al judeţului
                                                                                                        Raluca Dan

